లాభాల్లో ముగిసిన స్టాక్‌మార్కెట్లు
డాలర్‌ వర్సెస్‌ రూపాయి 66.23
ముంబై : బెంచ్‌మార్క్‌ షేర్‌ సూచీలు కొంత మేర కోలుకున్నాయి. ఆటోరంగ షేర్లు తమ మార్చి విక్రయాలు, ఐటి కంపెనీల మద్దతు తోడవడంతో ఇన్వెస్టర్లు కొంతమేర కొనుగోళ్లు జరిపారు. అలాగే ఆర్‌బిఐ నిర్వహించనున్న ద్రవ్యవిధాన సమీక్షపై కూడా ఎంతో ఆసక్తిని చూపించారు. 30షేర్‌ బిఎస్‌ఇసెన్సెక్స్‌ 130పాయింట్ల ఎగువన 25,400 వద్ద స్థిరపడితే నిఫ్టీ సూచి 56 పాయింట్లు పెరిగి 7759 పాయింట్లవద్ద స్థిరపడింది. బిఎస్‌ఇ మిడ్‌ క్యాప్‌, స్మాల్‌క్యాప్‌ సూచీలు కూడా 0.2 నుంచి 0.4శాతం స్వల్పంగా వృద్ధి చెందాయి. అలాగే డాలరుతో రూపాయి మారకం విలువలు కూడా 66.23 వద్ద నిలిచాయి. అమెరికా ఉపాధి గణాంకాల నివేదిక ఫెడ్‌రిజర్వు వడ్డీరేట్ల పెంపు ను వాయిదావేసేటట్లు ఉంది. ముడిచమురు ధరలు నష్టాల్లోనే నడిచాయి. ఆసియాలో మరింతగా ఉన్నాయి. విదేశీ మార్కెట్లపరంగా చూస్తే యూరోపియన్‌ మార్కెట్లు నెలరోజుల కనిష్టానికి పడిపోయాయి. టెలికాం షేర్లు కొంతమేర ప్రభావితం అయ్యాయి. ఆరెంజ్‌, బో§్‌ుగ్యూస్‌ కంపెనీల డీల్‌తో ఫ్రెంచ్‌ టెలికాం ఆపరేటర్‌ ఒత్తిడికి లోనవడం వంటి వాటితో ఫ్రాన్స్‌ సిఎసి, జర్మనీ డాక్స్‌, లండన్‌ ఎఫ్‌టిఎస్‌ఇ వంటివి 0.5 నుంచి ఒకటిశాతం క్షీణించాయి ఆసియా మార్కెట్లలో కూడా షేర్లు అమెరికా ఉపాధి గణాంకాల ఆధారంగా నడిచాయి. ఫెడ్‌రిజర్వు ఛైర్‌పర్సన్‌ జన్నెట్‌ యెల్లెన్‌  వడ్డీరేట్లపై అనుసరించే విధానం కీలంక అవుతున్నది. జపాన్‌ నిక్కీ 0.3 శాతం క్షీణించింది. సింగపూర్‌స్ట్రెయిట్‌టైమ్స్‌, తైవాన్‌ కోస్పి ఎక్ఛేంజిలు 0.3 నుంచి 0.6శాతం క్షీణించాయి. ఇక దేశీయంగా చూస్తే ఆర్థికరంగ కంపెనీలు నీరసించాయి. ఆర్‌బిఐ విధాన నిర్ణయాల ఆధారంగా నడిచాయి. యాక్సిస్‌బ్యాంకు, ఎస్‌బిఐ, హెచ్‌డిఎఫ్‌సి, ఐసిఐసిఐ బ్యాంకులు 0.2 నుంచి ఒకటిశాతం క్షీణించాయి. ఐటిసి షేర్లు 1.7శాతం క్షీణించి 330కి చేరాయి. సిగరెట్‌ కంపెనీలను మూసివేయడమే ఇందుకు కీలకం. అదాని ఎంటర్‌ ప్రైజెస్‌ ఆస్ట్రేలియా క్వీన్‌ల్యాండ్‌ రాష్ట్ర ప్రభుత్వం ఆమోదం సాధించింది. 7.7బిలియన్‌ డాలర్ల కార్మి కేల్‌ బొగ్గుప్రాజెక్టును ప్రారంభించేందుకు అనుమతు లు సాధించింది. అదాని ఎంటర్‌ప్రైజెస్‌ ఆరుశాతం పెరిగింది. ఆదాని పోర్టులు మాత్రం స్వల్పంగా తగ్గాయి. ఆటోరంగ కంపెనీలపరంగా ఎంఅం్‌ఎం, టాటామోటార్స్‌, బజాజ్‌, ఆటో హీరోమోటో వంటివి ఒకటి నుంచి నాలుగుశాతం పెరిగాయి. ఐటి మజర్‌ కంపెనీలు ఇన్ఫోసిస్‌ 1237 రూపా యలుగా నడిచింది. డిఎల్‌ఎఫ్‌ ఇండియాబుల్స్‌ గ్రూప్‌ సంస్థలు అపోలోటైర్స్‌ సోమవారం నాలుగు శాతం క్షీణించాయి. పనామా పేపర్స్‌ ఉదంతమే ఇందుకు కీలకం. ఎంఫసిస్‌ మూడుశాతం దిగ జారింది. బ్లాక్‌స్టోన్‌ కేపిటల్‌ భాగస్వాములు కొను గోలుకు 457.64 రూపాయలుగా ప్రకటించారు. జియోమెట్రిక్‌ 19శాతం పెరిగింది. జిఎం బ్రూవరీస్‌ 11శాతం ర్యాలీ తీసాయి. ఇన్ఫీబీమ్‌ ఇన్‌కార్పొ రేషన్‌ స్టాక్‌ఎక్ఛేంజిల్లో 458 రూపాయలుగా నడి చింది. ఇష్యూధర 432 రూపాయలకంటే ఆరు శాతం పెరిగింది. వాబ్‌కో ఇండియా ఆరుశాతం క్షీణించింది. గాల్లంట్‌ఇస్పాత్‌ జీవితకాల గరిష్ట స్థాయికి చేరింది. 546 రూపాయలకు చేరింది.